SHANG แจ้งปิดให้บริการโรงแรม “แชงกรี-ลา” กรุงเทพฯ-เชียงใหม่ชั่วคราว ยับยั้งโควิด-19
SHANG แจ้งปิดให้บริการโรงแรม "แชงกรี-ลา" กรุงเทพฯ-เชียงใหม่ชั่วคราว ยับยั้งโควิด-19
1 เม.ย. 2563

บริษัท แชงกรี-ลา โฮเต็ล จำกัด (มหาชน) หรือ SHANG เปิดเผยข้อมูลผ่านระะบบสารสนเทศตลาดหลักทรัพย์แห่งประเทศไทย (SET) ระบุว่า เนื่องด้วยสถานการณ์การแพร่ระบาดของโรคติดเชื้อไวรัสโคโรนา (COVID-19) และเพื่อเป็นการสนองนโยบายของรัฐบาลเรื่องมาตรการในการป้องกัน เพื่อลดโอกาสการแพร่ระบาดของโรคในสถานที่ต่างๆ บริษัทได้ตระหนักถึงความรับผิดชอบต่อสังคม รวมทั้งความปลอดภัยของผู้ที่มาใช้บริการและพนักงานทุกคน จึงเห็นควรให้ปิดให้บริการเป็นการชั่วคราว สำหรับโรงแรมทั้งสองแห่ง คือ โรงแรมแชงกรี-ลา กรุงเทพฯ และ โรงแรมแชงกรี-ลา เชียงใหม่ อย่างน้อย 1 เดือน เริ่มตั้งแต่วันที่ 1 เมษายน 2563 จนกว่าจะมีการเปลี่ยนแปลง